b'\n_START_ARTICLE_\nPankracij\n_START_PARAGRAPH_\nPankracij je mo\xc5\xa1ko osebno ime.\n_START_SECTION_\nSlovenske razli\xc4\x8dice imena\n_START_PARAGRAPH_\nPankrac, Pongrac\n_START_SECTION_\nIzvor imena\n_START_PARAGRAPH_\nIme Pankracij izhaja iz latinskega imena Pancratius, le to pa iz gr\xc5\xa1kega Pankratios, ki je izpeljanka iz gr\xc5\xa1ke besede Pankretas, ki v gr\xc5\xa1\xc4\x8dini pomeni\xc2\xa0\xc2\xbbvsemogo\xc4\x8den\xc2\xab. Novogr\xc5\xa1ka razli\xc4\x8dica imena pa je Pangratios.\n_START_SECTION_\nSvetni\xc5\xa1ko ime\n_START_PARAGRAPH_\nPankracij je tudi ime kr\xc5\xa1\xc4\x8danskega svetnika iz Male Azije, mu\xc4\x8denca iz Rima v \xc4\x8dasu cesarja Dioklecijana, ki je umrl leta 304. V koledarju god praznuje 12. maja.\n_START_SECTION_\nIzpeljanke priimkov iz imena\n_START_PARAGRAPH_\nNekdanjo veliko priljubljenost imena Pankracij dokazujejo priimki, ki so nastali iz njega oziroma njegovih razli\xc4\x8dic: Pankra\xc4\x8di\xc4\x8d, Pangrec, Panger\xc5\xa1i\xc4\x8d, Panger\xc5\xa1ek, Pangri\xc4\x8d, Pongarc, Pongar\xc4\x8di\xc4\x8d, Pongra\xc5\xa1i\xc4\x8d.\n_START_SECTION_\nZanimivosti\n_START_PARAGRAPH_\nV Sloveniji je \xc5\xa1est cerkva sv. Pankracija. Sveti Pankracij je prvi izmed t. i.\xc2\xa0\xc2\xbbledenih svetnikov\xc2\xab\xc2\xa0ali\xc2\xa0\xc2\xbbledenih mo\xc5\xbe\xc2\xab, ki v ljudskem vremenskem koledarju od 12. do 14. maja prina\xc5\xa1ajo hlad in de\xc5\xbe. Druga dva\xc2\xa0\xc2\xbbledena mo\xc5\xbea\xc2\xab, sta Servacij in Bonifacij.'